Bernard Madoff

Bernard Lawrence «Bernie» Madoff (1938–2021) var en amerikansk investor, og leder av hedgefondet Bernard L. Madoff Investment Securities LLC, som han grunnla i 1960. Han var grunnlegger av, og tidligere sjef for Nasdaq-børsen.

8. desember 2008 ble han arrestert av FBI og anklaget for svindel av opp mot 50 milliarder amerikanske dollar. Han ble funnet skyldig i å være hjernen bak en ponzi-svindel av massivt omfang. Firmaet var et av de største og blant markedslederne på Wall Street. Saken regnes som historiens største svindel gjennomført av en enkeltperson. Madoff fokuserte på å selge sine fond til jødiske organisasjoner, og hans svindel påvirket i betydelig omfang et større antall jødiske organisasjoner. En av disse, Lappin Foundation, som jobber for å fremme jødisk kultur og identitet, ble midlertidig tvunget til å legge ned sin virksomhet.Madoff losses ripple into Boston, shut foundation 12. mars 2009 erklærte han seg skyldig i alle anklager, og 29. juni samme år ble han dømt til 150 års fengsel.

Biografi
Madoff ble født i Queens i New York.

Han begynte sin forretningsvirksomhet med penger han påstod å ha tjent på sitt arbeide som livredder og som selger av sprinklersystemer. Egentlig hadde han fått pengene av sin forlovedes far. Selskapet vokste og vokste og skulle bli ett av USAs større market makers. Madoff var en av initiativtakerne til børsen Nasdaq og var i mange år medlem i dets styre. I takt med at hans formue vokste, brukte han store beløp på velgjørenhet. Flere familiemedlemmer ble engasjert i selskapet og både sønnene og broren hadde betydelige andeler.

Han eide hus i Roslyn i New York og Montauk på Long Island, foruten en leilighet på Manhattans Upper East Side til en verdi av mer enn 5 millioner dollar. Han hadde også hus i Palm Beach og i Frankrike og var medlem av Palm Beach Country Club. Han eide en 55-fots fiskebåt med navnet «Bull».

Madoff lovet investorer i sitt investeringsselskap, L. Madoff Investment Securities, avkastning på opptil 12 prosent om året, en avkastning som etter sigende ble satt inn på investorenes bankkonti etterhvert. Avkastningene stammet imidlertid ikke fra en heldig investeringshånd, men bestod primært av midler fra nytilkomne investorer. På den måte holdt Madoff investeringskarusellen i gang ved hele tiden å utvide med nye investorer.

The Wall Street Journal kunne senere avdekke at «atskillige investorer sa at Mr. Madoffs foretrukne mellommann i Palm Beach var Robert Jaffe. Mr. Jaffe var svigersønn til Carl Shapiro, grunnleggeren og tidligere formann for utstyrsfirmaet Kay Windsor Inc. og en tidlig investor og nær venn av Madoff. Jaffe, en velgjører fra Palm Beach i  Florida, tiltrakk mange investorer fra Palm Beach Country Club.»Fund Fraud Hits Big Names  – The Wall Street Journal, 13 december 2008 The New York Post fant ut at Madoff «brukte det såkalte jødiske kretsløp av velhavende jøder som han møtte på golfbaner på Long Island og i Palm Beach, og gjennom sin stilling i styret for flere prominente jødiske institusjoner ble han betrodd hele familieformuer». Ifølge CNBC var Madoff i stand til å selge til europeiske investorer ved skikonkurranser som ble organisert av diverse børser.The Red Flags In the Madoff Fund's Past – CEOs * US * News * Story – CNBC.com

Etter flere år med rykter innen finansverdenen slo en av Bernie Madoffs sønner alarm til myndighetene om hva som pågikk. Den 12. desember 2008 slo FBI til mot selskapet og innbragte Madoff til forhør. Han ble sluppet fri mot en kausjon på ti millioner dollar og fikk reiseforbud. En tid senere ble han satt inn igjen ettersom man vurderte at han var en flyktrisiko. Selskapet og fondene ble satt under tvangsforvaltning. Tapene for investorene var svært omfattende; noen overslag gjorde gjeldende at tilsvarende 500 milliarder kroner manglet. I så fall var det tidenes største ponzibedrageri.

Blant investorene som tape penger var flere av verdens største banker og investeringsfonds og mange formuende privatpersoner. Den største eksponeringen hadde fondselskapet Fairfield med tilsvarende 58 milliarder svenske kroner, fulgt av kapitalforvalteren Tremont med tilsvarende 25 milliarderAllt var lögn, Svenska Dagbladet Lest 14. juni 2009. I forlengelsen er det er det et stort antall enkeltpersoner som var rammet etter å ha stolt på sine forvaltere. Videre oppgis kunder som hadde investert via Banco Santander å ha tapt over tre milliarder dollar, HSBC en milliard dollar og Royal Bank of Scotland 700 millioner dollar.New York Times, Dealbook Lest 15. desember 2008 Nordea skulle ha tilsvarende en halv milliard svenske kroner investert i fondet for pensjonsspareres regning.DI.se  Lest 15. desember 2008 Også flere institusjonelle plasserere som veldedige stiftelser og donasjonsfond for sykehus og universiteter var blant taperne. Et eksempel er Elie Wiesels stiftelse Foundation for Humanity, som tapte mesteparten av sine midler.Pressemelding , fra Elie Wiesel Foundation for Humanity angående Madoff. Den internasjonale olympiske komité tapte tilsvarende 40 millioner kroner. Av mer kjente privatpersoner var Carl J. Shapiro, Fred Wilpon, Steven Spielberg og Zsa Zsa Gabor, Kevin Bacon og John Malkovich.

Minst to selvmord ble koblet til tap knyttet til svindelen. Også Mark Madoff, en av Bernard Madoffs sønner, begikk selvmord i november 2010.Huffingtonpost

Den 12. mars 2009 erklærte han seg skyldig i alle anklager, og 29. juni samme år ble han dømt til 150 års fengsel.

Madoff døde i fengsel 14. april 2021 av naturlige årsaker.

 Referanser 

Kategori:Personer fra New York City
Kategori:Forretningsfolk fra USA
Kategori:Pyramidespill
Kategori:Personer fra USA dømt for forbrytelser
Kategori:Personer dømt for økonomisk kriminalitet
Kategori:Dødsfall under fengselsopphold